Karansén 13
Kibaro ɲuman djuma yé yén ka bɛn diinalu la kô ma ?
1. Diina bɛɛ kaɲin ?
Mɔɔ dôlu yé diina bɛɛ rɔ, Alla diyani mɛnlu ɲɛ. Alla yé wôlu bɛɛ yéla, a yɛrɛ hamini élu la kô ma : kibaro ɲuman lé wô di. Kɔni, kôdju siyaman bara kɛ diina tɔɔ rɔ (Kôrɛnte kalu II 4:3, 4 ; 11:13-15). Ikômi bii kibarolu yé a yirala ɲamɛn, diina siyaman bara élu sén ladôn tiɲɛli baa kɛ rɔ ani kɛlɛlu ani ka bén dénninlu kan. Wô yé maɲuma kô lé di dɛnkɛnɛya mɔɔ bɛrɛlu ma. — Mɛn karan Matiyu 24:3-5, 11, 12.
Diina bɛrɛ ba kɛ Alla mabuɲala, wuya fɔ diinalu yé a tɔɔ tiɲɛla, wô lé yé élu gbôyala Yahuwa ɲɛ. Élu yé mɔɔlu karanna kôlu ma, mɛnlu tɛ Kitabu kɔnɔ ; wô tɔmaséré dôlu lé élula wuyalu di ka bɛn Alla ni mɔɔ saanilu la kô ma. Kɔni Yahuwa yé afɛ mɔɔlu yé tuɲa lɔn ka bɛn ala kô ma. — Mɛn karan Ézékiyɛli 18:4, TMN ; Timoté I 2:3-5.
2. Kibaro ɲuman djuma yé yén ka bɛn diinalu la kô ma ?
Diina mɛnlu yé a fɔla kô Alla diyani élu ɲɛ ka a tɛrɛ élu yé Sétana la diyaɲɛ rɔ, wôlu tɛ sé Alla makɔmɔyala, sɛwa kô lé wô di (Zaki 4:4). Kitabu yé a fɔla wuya fɔ diinalu bɛɛ ladɛnni ma kô “ Babilɔni mɛn ka bôn ”. Babilɔni yé sô kɔrɔ dô lé di, wuya fɔ diina daminala yɔrɔ mɛn, nabilaye Nuwa la wati kɔ. Wati fitinin dɔ, Alla kɛtɔ wuya fɔ diinalu ni élula namulu tiɲɛla féféwu ! — Mɛn karan Lankɛnɛmaya 17:1, 2, 5, 16, 17 ; 18:8.
Kibaro ɲuman tɛ danna wô ma : wuya fɔ diina wôlu rɔ, Yahuwa diyani mɛnlu ɲɛ kɔni, a tɛ ɲinala wôlu kɔ. A yé tuɲa yirala mɔɔ wôlu la, kôsa élu yé bɔ wuya fɔ diina wôlu rɔ. — Mɛn karan Mika 4:2, 5, TMN.
3. Mɛnlu yé afɛ ka diya Alla ɲɛ wôlu kakan ka mun kɛ ?
Mɔɔ mɛnlu yé afɛ ka tuɲa lɔn, ka kô ɲuman kɛ, Yahuwa yé hamila wôlu la kô ma. A yé a fɔla wôlu ɲɛ kô élu yé bɔ wuya fɔ diinalu rɔ djôna djôna ! Alla diyani mɔɔ mɛnlu ɲɛ, wôlu yé élu lɔdjala ka élu la kôkɛɲan mafalin kôsa élu yé diya Alla ɲɛ. — Mɛn karan Lankɛnɛmaya 18:4.
Isa saani kɔ, ala karandénlu ka kibaro ɲumanlu yira mɔɔlu la. Mɛnlu djusu télénnin tɛrɛ, wôlu sɛwala wô rɔ. Yahuwa ka dunuɲan latamaɲan bɛrɛ yira élu la, sɛwa ni djigi yé mɛn rɔ. Wôlu yé tɔmaséré ɲuman lé di an ɲɛ bii, kamasɔrɔn élu ka kibaro ɲumanlu mina élu sɛbɛ di, ka Yahuwa bila kô bɛɛ ɲɛ élula dunuɲan latɛ rɔ. — Mɛn karan Tesalonike kalu I 1:8, 9 ; 2:13.
Mɔɔ mɛnlu yé élu kɔ dônna wuya fɔ diinalu ma ka dôn Yahuwa batolaalu la dénbaya rɔ, Yahuwa yé wôlu nisɛnɛ bɔla. I ba Yahuwa la wôléli wô lamɛn, i di diɲɔya ni dénbaya kura sɔrɔn, diyaɲɛ yé mɛn rɔ, ani habadan nimaya. Dénbaya wô yé mun di ? Wô yé diɲɔya lé di ilé ni Yahuwa batolaalu tɛ. — Mɛn karan Marki 10:29, 30 ; Kôrɛnte kalu II 6:17, 18.
4. Alla kɛtɔ sɛwa lanala dukolo kan di ?
Wuya fɔ diinalu tiɲɛ kô yé kibaro ɲuman lé di. A di mɔɔ bɛɛ bɔ djɔnya rɔ. Wuya fɔ diina tɛna mɔɔ sii makɔmɔyala wô kɔ, a dôn tɛna séla mɔɔnifinlu farala ɲɔn la butun. Mɛnlu bɛɛ yé dukolo kan ani mɛnlu bɛɛ yé sankolo dɔ, wôlu bɛɛ di Alla bato bɛn rɔ. — Mɛn karan Lankɛnɛmaya 18:20, 21 ; 21:3, 4.
min_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn dyu_Latn bam_Latn